lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ar SIF atbalstu tiks iesaistīti vairāk nekā 500 brīvprātīgo palīdzības sniegšanai Ukrainas iedzīvotājiem – ZZ.lv
Vārda dienas svin: Rodrigo, Rauls
andra.ozola@zz.lv - 02.04.2022 - 9:38
Sabiedrības integrācijas fonds (SIF) apstiprinājis sešus projektu pieteikumus konkursā “Atbalsts brīvprātīgo darbam”, lai stiprinātu nevaldības organizāciju (NVO) brīvprātīgā darba aktivitātes pilsoniskās sabiedrības iesaistei ar mērķi palīdzēt Ukrainai un Ukrainas iedzīvotājiem Latvijā. Ar SIF atbalstu palīdzības sniegšanai tiks iesaistīti vairāk nekā 500 brīvprātīgo, informē SIF.
Ar valsts finansējuma palīdzību paredzētas mācības par brīvprātīgā darba veikšanu, brīvprātīgā darba koordinēšanas un popularizēšanas pasākumi, tostarp humānās palīdzības kravu, veselības aprūpes koordinēšana Ukrainas bērniem, ziedojumu vākšana, kā arī citas nozīmīgas aktivitātes Ukrainas sabiedrībai un brīvprātīgo darbā. Projektu aktivitātēs iesaistīs ap 537 brīvprātīgos, to skaitā aptuveni 100 brīvprātīgajiem plānotas arī apmācības. Papildus tam, piemēram, biedrība “Latvijas Samariešu apvienība” ir norādījusi, ka brīvprātīgā darba veikšanā būs iesaistīti arī Ukrainas iedzīvotāji, kas raduši patvērumu Latvijā, dodot iespēju socializēties līdzdarbojoties un palīdzot iekļauties, vienlaikus mazinot spriedzi.
Projektu realizāciju tuvākajā laikā sāks biedrība “Palīdzēsim viens otram”, biedrība “Gribu palīdzēt bēgļiem”, biedrība “Latvijas Jaunatnes padome”, nodibinājums “Bērnu slimnīcas fonds”, biedrība “Tavi draugi” un biedrība “Latvijas Samariešu apvienība”. Vienam projektu iesniedzējam maksimālais finansējums bija līdz 10 000 eiro.
“Latvijas sabiedrība var lepoties ar solidaritāti, ko tā līdz šim ir izrādījusi Ukrainas tautai. Taču, mazinoties apdraudējuma un trauksmes izjūtai, aktuālāks kļūs jautājums par koordinētu brīvprātīgā darba veicēju piesaisti, apmācīšanu un noturēšanu. Reaģējot uz nepieciešamību, pielāgojām programmu, kas bija paredzēta brīvprātīgā darba popularizēšanai, uz to, ka atbalstām organizācijas, kas ir liels atbalsts valsts pārvaldei šīs krīzes pārvarēšanā. Ar sniegto finansējumu NVO mērķēti palīdzēsim Ukrainai un tās Ukrainas iedzīvotājiem ilgtermiņā, piesaistot sabiedrības palīdzību,” skaidro Sabiedrības integrācijas fonda sekretariāta direktore Zaiga Pūce.
Saturs turpināsies pēc reklāmas.
Viena no redzamākajām organizācijām, kas šobrīd sniedz palīdzību Ukrainas iedzīvotājiem, ir biedrība “Gribu palīdzēt bēgļiem”. Kā norāda biedrība, šobrīd Latvijas sabiedrībā ir ļoti plaša vēlme iesaistīties atbalsta sniegšanā Ukrainas kara bēgļiem.
“Palidziukrainai.lv mājaslapā izvietotajā anketā vien pieteikušies vairāk nekā 2000 cilvēku, kas ir gatavi veikt brīvprātīgo darbu. Sabiedrības integrācijas fonda atbalsts būs nozīmīgs šī darba labākai organizācijai. Kustība “Gribu palīdzēt bēgļiem” šo atbalstu izmantos, lai koordinētu brīvprātīgos moderatorus “Gribu palīdzēt bēgļiem” “Facebook” grupai, kurā ir vairāk nekā 20 500 cilvēku,” norāda “Gribu palīdzēt bēgļiem” valdes locekle Linda Jākobsone.
Projektu pieteikumus izskatīja vērtēšanas komisija, kuras sastāvā ir pa vienam pārstāvim no Izglītības un zinātnes ministrijas, Kultūras ministrijas, Ārlietu ministrijas un divi pārstāvji no Ministru kabineta sadarbības memoranda padomes deleģēti NVO sektora pārstāvji. Komisijas sastāvā bija arī SIF pārstāvis, kurš vadīja vērtēšanas komisijas darbu, bet kvalitātes kritēriju vērtēšanā un balsošanā nepiedalījās.
Saturs turpināsies pēc reklāmas.
Ar plašāku informāciju iespējams iepazīties www.sif.gov.lv sadaļā “Projektu konkursi“.
Latvijas ziņas NVO Ukraina
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
“Mēs ziedam” – sieviešu kora “Vizma” 50 gadu jubilejas koncerts
Satiec rakstniekus Grāmatu svētkos Vircavā!
Ražas svētku gadatirgus Jelgavas novadā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.